
ระเบียบสหกรณ์ออมทรัพย์ครูสิงห์บุรี จำกัด
ว่าด้วย เงินกู้พิเศษรวมหนี้เพื่อแก้ไขปัญหาหนี้สินของสมาชิก แก้ไขเพิ่มเติม (ฉบับที่ 2) พ.ศ. 2569
*********************

อาศัยอำนาจตามความในข้อบังคับสหกรณ์ออมทรัพย์ครูสิงห์บุรี จำกัด ข้อ 76 (5)  และข้อ 112 (5)              ที่ประชุมคณะกรรมการดำเนินการชุดที่ 67 ครั้งที่ 8/2569 เมื่อวันที่ 19 มิถุนายน พ.ศ. 2569 ได้มีมติกำหนดระเบียบสหกรณ์ออมทรัพย์ครูสิงห์บุรี จำกัด ว่าด้วยเงินกู้พิเศษรวมหนี้เพื่อแก้ไขปัญหาหนี้สินของสมาชิก แก้ไขเพิ่มเติม (ฉบับที่ 2)  พ.ศ. 2569  ดังต่อไปนี้
	ข้อ  1.  ระเบียบนี้เรียกว่า  “ระเบียบสหกรณ์ออมทรัพย์ครูสิงห์บุรี จำกัด ว่าด้วยเงินกู้พิเศษรวมหนี้เพื่อแก้ไขปัญหาหนี้สินของสมาชิก แก้ไขเพิ่มเติม (ฉบับที่ 2)  พ.ศ. 2569” 
	ข้อ  2.  ระเบียบนี้ให้ใช้บังคับตั้งแต่วันที่  22  มิถุนายน  พ.ศ. 2569  เป็นต้นไป
	ข้อ  3. ให้ยกเลิกความใน ข้อ 6 ของระเบียบสหกรณ์ออมทรัพย์ครูสิงห์บุรี จำกัด เงินกู้พิเศษรวมหนี้เพื่อแก้ไขปัญหาหนี้สินของสมาชิก พ.ศ. 2568  และใช้ข้อความต่อไปนี้แทน
	“ข้อ 6  เงินกู้ตามระเบียบนี้ ให้กู้สำหรับสมาชิกที่เป็นหนี้กับสหกรณ์รวมกับหนี้สถาบันการเงิน ดังนี้
		- หนี้สถาบันการเงินต้องเป็นหนี้มาแล้วระยะเวลาไม่น้อยกว่า 6 เดือน
		- หนี้สินเชื่อบัตรเครดิตไม่สามารถกู้ตามระเบียบฯ นี้ได้
		- ยอดเงินกู้รวมหนี้ต้องไม่เกินวงเงิน 6,000,000 บาท เว้นสัญญาเงินกู้สวัสดิการชำระเบี้ยประกัน (ฉส.)”
 	ข้อ  4. ให้ยกเลิกความใน ข้อ 19 ของระเบียบสหกรณ์ออมทรัพย์ครูสิงห์บุรี จำกัด เงินกู้พิเศษรวมหนี้เพื่อแก้ไขปัญหาหนี้สินของสมาชิก พ.ศ. 2568  และใช้ข้อความต่อไปนี้แทน
	“ข้อ 19  สมาชิกที่กู้ตามระเบียบนี้ สามารถกู้เงินกู้พิเศษเพื่อพัฒนาคุณภาพการดำรงชีพ  เงินกู้ฉุกเฉิน  เงินกู้พิเศษสวัสดิการคนละครึ่ง  เงินกู้ประกันภัยสินเชื่อเพื่อชำระหนี้ประกันภัยสินเชื่อ โครงการเงินกู้พิเศษเพื่อสวัสดิการสำหรับสมาชิกเพื่อชำระหนี้สหกรณ์ในฐานะผู้ค้ำประกัน เท่านั้น”

	ให้ประธานคณะกรรมการดำเนินการเป็นผู้รักษาการตามระเบียบนี้

